หุ้น21เม.ย.ปิดบวก 2.56 จุด
หุ้น21เม.ย.ปิดที่ 1,109.92 จุด บวก 2.56 จุดท่ามกลางมูลค่าซื้อขาย 46,288 ล้านบาท นักวิเคราะห์เตือนระวังแรงเทขายทำกำไร&nbsp;
21 เม.ย. 2554

หุ้น21เม.ย.ปิดที่ 1,109.92 จุด บวก 2.56 จุดท่ามกลางมูลค่าซื้อขาย 46,288 ล้านบาท นักวิเคราะห์เตือนระวังแรงเทขายทำกำไร 
ดัชนีหุ้นไทยวันที่ 21 เม.ย. ปิดตลาดที่ระดับ 1,109.92 จุดเพิ่มขึ้น 2.56 จุด ด้วยมูลค่าการซื้อขาย 46,288 ล้านบาท
ทั้งนี้หุ้นที่มีมูลค่าการซื้อขายสูงสุด 5อันดับแรกคือหุ้นธนาคารกรุงเทพ(BBL)ปิดที่ 177.50 บาทลดลง 5บาทนักลงทุนเทขายหลังผลกำไรออกมาต่ำกว่าคาดเล็กน้อย ถัดมาเป็นหุ้น บ้านปู(BANPU)ปิด 774 บาทเพิ่มขึ้น 4 บาท  หุ้นบริษัทอินโดรามา เวนเจอร์ส (IVL)ปิด 56 บาทบวก 1.25 บาทเจริญโภคภัณฑ์อาหาร(CPF)ปิด 29 บาทบวก 0.50 บาทบริษัทไออาร์พีซี(IRPC)ปิด 6.20 บาทลดลง 0.05 บาท 
นายอดิศักดิ์ คำมูล ผู้อำนวยการอาวุโส ฝ่ายวิเคราะห์ บลเคจีไอ(ประเทศไทย)กล่าวว่า ดัชนีหุ้นแม้จะยังคงสามารถปิดในแดนบวกได้แต่ในช่วงจังหวะนี้นักลงทุนก็ต้องระมัดระวังแรงขายทำกำไรหลังจากหุ้นขึ้นมาเร็วและแรง และราคาหุ้นเพิ่มปรับตัวสูงขึ้น
อย่างไรก็ตามการที่ดัชนียังขึ้นได้เพราะมาจากแรงไหลเข้ามาของเงินทุนต่างประเทศที่เข้ามาซื้อหุ้นหลังผลดำเนินงานของบริษัทจดทะเบียน(บจ.)ในไตรมาสแรกยังเติบโตดีชัดเจนกรณีของกลุ่มธนาคารพาณิชย์ที่กำไรเติบโตอย่างโดดเด่น และหลังจากนี้ยังคงต้องจับตามองว่าแนวโน้มไตรมาส 2 บจ.จะยังคงมีกำไรดีต่อเนื่องอีกหรือไม่ หากยังดีก็จะยังคงดึงดูดให้เงินเข้ามา
"ตอนนี้เป็นช่วงท้ายๆของเงินทุนไหลเข้ารอบนี้ดังนั้นนักลงทุนก็ต้องระมัดระวังด้วยและยังต้องจับตาปัจจัยภายนอกโดยเฉพาะกรณีของสหรัฐที่ถูกสถาบันจัดอันดับความน่าเชื่อถือปรับลดมุมมองและจะมีการลดความน่าเชื่อถือหรือไม่รวมถึงกรณีของยุโรป ด้วย"
นอกจากนี้มองว่ากรอบดัชนีในช่วงนี้น่าจะอยู่ในระดับ 1,105-1,115จุด